CELEX: 62022TB0193
Language: sk
Date: 2022-05-30 00:00:00
Title: Vec T-193/22 R: Uznesenie predsedu Všeobecného súdu z 30. mája 2022 – OT/Rada („Konanie o nariadení predbežného opatrenia – Spoločná zahraničná a bezpečnostná – Reštriktívne opatrenia prijaté s ohľadom na konanie Ruska, ktorým sa narúša alebo ohrozuje územná celistvosť, zvrchovanosť a nezávislosť Ukrajiny – Zmrazenie finančných prostriedkov – Návrh na nariadenie predbežných opatrení – Neexistencia fumus boni juris – Neexistencia naliehavosti“)

25.7.2022   
            
            
               SK
            
            
               Úradný vestník Európskej únie
            
            
               C 284/43
            
         
      Uznesenie predsedu Všeobecného súdu z 30. mája 2022 – OT/Rada
      (Vec T-193/22 R)
      („Konanie o nariadení predbežného opatrenia - Spoločná zahraničná a bezpečnostná - Reštriktívne opatrenia prijaté s ohľadom na konanie Ruska, ktorým sa narúša alebo ohrozuje územná celistvosť, zvrchovanosť a nezávislosť Ukrajiny - Zmrazenie finančných prostriedkov - Návrh na nariadenie predbežných opatrení - Neexistencia fumus boni juris - Neexistencia naliehavosti“)
      (2022/C 284/58)
      Jazyk konania: francúzština
      
         Účastníci konania
      
      
         Žalobca: OT (v zastúpení: J.-P. Hordies a C. Sand, advokáti)
      
         Žalovaná: Rada Európskej únie (v zastúpení: V. Piessevaux, A. Boggio-Tomasaz a M.-C. Cadilhac, splnomocnení zástupcovia)
      
         Predmet veci
      
      Svojim návrhom podaným na základe článkov 278 a 279 ZFEÚ žalobca navrhuje, aby Všeobecný súd najmä rozhodol o odklade výkonu vykonávacieho nariadenia Rady (EÚ) 2022/427 z 15. marca 2022, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (Ú. v. EÚ L 87I, 2022, s. 1), a rozhodnutia Rady (SZBP) 2022/429 z 15. marca 2022, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v. EÚ L 87I, 2022, s. 44) v rozsahu, v akom sa ho tieto akty týkajú
      
         Výrok
      
                  1.
               
               
                  Návrh na nariadenie predbežného opatrenia sa zamieta.
               
            
                  2.
               
               
                  O trovách konania sa rozhodne neskôr.